
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „ŽIBURIO“  GIMNAZIJOS VIDAUS STRUKTŪROS PERTVARKOS IR BUVEINĖS ADRESO PAKEITIMO
2012 m. vasario 29 d. Nr. T-81
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804)  44 str. 1 d., rajono savivaldybės tarybos 2012 m. vasario 15 d. sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu,  nusprendžia:

1. Pertvarkyti Šakių „Žiburio“ gimnazijos vidaus struktūrą nuo 2012 m. rugsėjo 1 d.  leidžiant komplektuoti suaugusiųjų vidurinio ugdymo XI-XII klases, esant ne mažiau nei 25 mokiniams klasėje.

2. Pakeisti Šakių „Žiburio“ gimnazijos buveinės adresą, perkeliant gimnazijos ugdymo bazę  iš V. Kudirkos g. 64, Šakiai į Šaulių g. 1/33, Šakiai.

3. Įpareigoti Šakių „Žiburio“  gimnazijos direktorę:

3.1.  įstatymų nustatyta tvarka įspėti mokytojus apie darbo sutarčių sąlygų pasikeitimą;


3.2. parengti naują gimnazijos nuostatų redakciją ir pateikti juos tvirtinti rajono savivaldybės tarybai.

